
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 257 

20 Δεκεμβρίου 2004 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

263. Οργανισμός του Ταμείου Επικουρικής Ασφάλι¬ 
σης Προσωπικού Οργανισμών Κοινωνικής Ασφά¬ 
λισης (ΤΕΑΠΟΚΑ)». 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 
Αύξηση των θέσεων των υπαλλήλων με απόσπαση στο 
Πολιτικό Γραφείο του Υφυπουργού Οικονομίας και 
Οικονομικών Πέτρου Δούκα. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 263 (ΐ) 

Οργανισμός του Ταμείου Επικουρικής Ασφάλισης Προ¬ 
σωπικού Οργανισμών Κοινωνικής Ασφάλισης (ΤΕΑ¬ 
ΠΟΚΑ).». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του Ν. 2503/1997, άρθρο 20 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α 107), 

β) του άρθ. 29Ατου Ν. 1558/1985 (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 περ.α του Ν. 
2469/1997 (Α'38), 

γ) του Π. Δ/τος 372/1995 «Μεταφορά της Γ ενικής Γ ραμ- 
ματείας Κοινωνικών Ασφαλίσεων από το Υπουργείο Υγεί¬ 
ας, Πρόνοιας και Κοινωνικών Ασφαλίσεων, στο Υπουρ¬ 
γείο Εργασίας» (Α' 201)., 

δ) το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57), 

ε) της αριθμ. Υ1/10.3.2004 απόφασης του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων» (Β' 513). 

2. Την αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών, «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 519). 

3. Την αριθμ. 80015/22.4.2004 κοινή απόφαση του Πρω¬ 
θυπουργού και του Υπουργού Απασχόλησης και Κοινωνι¬ 


κής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας» (Β 
598), όπως αυτή τροποποιήθηκε με τις αριθμ. 80026/ 
9.6.2004 (Β' 883) και 80045/23.8.2004 (Β' 1293) όμοιες 
αποφάσεις. 

4. Την αριθ. ΔΙΔΚ/Φ1/2/6139/23.3.2004 κοινή Απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β' 527). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται ετήσια δαπάνη ποσού 
1.107,97 € η οποία για το έτος 2004 ανέρχεται στο ποσό 
των 553,98 € θα καλυφθεί από το Ειδικό Αποθεματικό του 
Ταμείου Επικουρικής Ασφάλισης Προσωπικού Οργανι¬ 
σμών Κοινωνικής Ασφάλισης (ΤΕΑΠΟΚΑ). 

Για τα επόμενα πέντε έτη η δαπάνη θα ανέλθει συνολικά 
στο ποσό των 5.539,85 € και θα καλυφθεί από τις ανάλο¬ 
γες πιστώσεις που θα εγγράφονται κατ’ έτος στον προϋ¬ 
πολογισμό του Ταμείου (ΚΑΕ 0211,0259). 

6. Τις αριθ. 104/2004 και 229/2004 γνωμοδοτήσεις του 
Συμβουλίου της Επικράτειας μετά από πρόταση των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Απασχόλησης 
και Κοινωνικής Προστασίας, αποφασίζουμε: 

Άρθρο 1 

Σκοπός του Ταμείου 

Το Ταμείο Επικουρικής Ασφάλισης Προσωπικού Οργα¬ 
νισμών Κοινωνικής Ασφάλισης (ΤΕΑΠΟΚΑ), ιδρύθηκε με 
τοΝ.Δ. 980/1942 (Α'24). 

Σκοπός του Ταμείου είναι η χορήγηση εφ’ άπαξ ή πε¬ 
ριοδικών παροχών, σε υποχρεωτικώς ασφαλιζόμενα πρό¬ 
σωπα που προβλέπονται από τις διατάξεις του άρθρ.3 του 
Ν.Δ. 980/1942, τις διατάξεις του άρθρου 9 του Ν. 2119/ 
1975, τις διατάξεις του άρθρου 13 του Ν. 1422/1984 κα¬ 
θώς και τις διατάξεις του άρθρου 29 του Ν. 1654/1986. 

Άρθρο 2 

Διάρθρωση Υπηρεσιών 

Οι υπηρεσίες του Ταμείου Επικουρικής Ασφάλισης 
Προσωπικού Οργανισμών Κοινωνικής Ασφάλισης (ΤΕΑ¬ 
ΠΟΚΑ) , αποτελούν Διεύθυνση που συγκροτείται ως εξής: 

1. Τμήμα Ασφάλισης και Εσόδων 

2. Τμήμα Παροχών 

3. Τμήμα Συντάξεων και Μητρώου Συνταξιούχων 

4. Τμήμα Διοικητικού 

5. Τμήμα Οικονομικού 

6. Τμήμα Μηχανογράφησης 

7. Γραφείο Νομικών Υποθέσεων 

Άρθρο 3 
Αρμοδιότητες 

Η Διεύθυνση του Ταμείου, συντονίζει τη λειτουργία των 
υποκειμένων της οργανικών μονάδων, επιμελείται τη νόμι¬ 
μη και ταχεία άσκηση των αρμοδιοτήτων τους και μεριμνά 
για την επικοινωνία μεταξύ των υπηρεσιακών μονάδων. 

Οι αρμοδιότητες της Διεύθυνσης, κατανέμονται μεταξύ 
των Τμημάτων ως ακολούθως: 

1. Τμήμα Ασφάλισης και Εσόδων 

Υπαγωγή στην ασφάλιση του Ταμείου, όλων των ασφα- 
λιζομένων, σύμφωνα με το νόμο. 

Αναγνώριση χρόνου υπηρεσίας ως συντάξιμου ή ως 
χρόνου πραγματικής ασφάλισης. 

Τήρηση γενικού μητρώου ασφαλισμένων και συλλογή 
στατιστικών στοιχείων. 

Παρακολούθηση και έλεγχος της κανονικής απόδοσης 
των εσόδων του Ταμείου εκ μέρους των εργοδοτών ή των 
ασφαλισμένων. 

Λήψη των αναγκαίων μέτρων, για την είσπραξη των 
εσόδων. 

Τήρηση ατομικών λογαριασμών εργοδοτών και ασφαλι¬ 
σμένων. 

Ανάλυση αντιγράφων λογαριασμών (ΕΧΤΒΑΙΤ8). 

2. Τμήμα Παροχών 

Επιμέλεια για την απονομή των παροχών που προβλέ- 
πονται από τη νομοθεσία που διέπειτο Ταμείο. 

Παροχή ασφαλιστικών στοιχείων σε άλλους φορείς για 
την εφαρμογή των διατάξεων περί διαδοχικής ασφάλι- 
σης. 

Επιμέλεια για τη χορήγηση εφάπαξ παροχής στους 
υπαλλήλους του Ταμείου. 

3. Τμήμα Συντάξεων και Μητρώου Συνταξιούχων 

Επιμέλεια για την εκτέλεση αποφάσεων απονομής συ¬ 
ντάξεων. 

Επιμέλεια για την παρακράτηση κάθε οφειλής από τις 
καταβαλλόμενες συντάξεις. 

Τήρηση Μητρώου συνταξιούχων και ατομικών καρτελ- 
λών αυτών. 

Τήρηση αρχείου πληρωμών. 

Επιμέλεια για τη διακοπή της σύνταξης, σύ μφωνα με τις 
διατάξειςτης νομοθεσίας που διέπειτο Ταμείο. 

Συλλογή στατιστικών στοιχείων. 

Έκδοση βεβαιώσεων φόρου εισοδήματος συνταξιούχων. 

4. Τμήμα Διοικητικού 

Χειρισμός όλων των θεμάτων υπηρεσιακής κατάστα¬ 
σης του προσωπικού του Ταμείου. 

Διακίνηση της αλληλογραφίας, ηλεκτρονικής ή μη. 

Τήρηση πρωτοκόλλου και γενικού αρχείου. 

Επιμέλεια για τη σύσταση πάγιας προκαταβολής χαρ¬ 
τοσήμου και λοιπών ενσήμων για την εξυπηρέτηση των 
πολιτών. 

Επιμέλεια για τη φύλαξη, τη συντήρηση και τον καθαρι¬ 
σμό του καταστήματος της υπηρεσίας και του εξοπλι¬ 
σμού αυτής. 

Κατάρτιση και εφαρμογή προγραμμάτων εκπαίδευσης 
προσωπικού στα πλαίσια της ισχύουσας κάθε φορά νο¬ 
μοθεσίας. 

Επιμέλεια για τη διεκπεραίωση των προσκλήσεων, των 
πρακτικών και των λοιπών εγγράφων του Διοικητικού Συμ¬ 
βουλίου. 


Επιμέλεια για την τήρηση βιβλιοθήκης. 

Διενέργεια προμηθειών, καθώς και πάσης φύσεως μει¬ 
οδοτικών ή πλειοδοτικών διαγωνισμών. 

5. Τμήμα Οικονομικού 

Τήρηση και ενημέρωση των λογιστικών βιβλίωντου Τα¬ 
μείου. 

Κατάρτιση προϋπολογισμού εσόδων και εξόδων του 
Ταμείου και ετησίου ισολογισμού και απολογισμού. 

Φύλαξη των δικαιολογητικών της οικονομικής κίνησης. 

Διαχείριση κάθε δαπάνης καθώς και εκκαθάριση απο¬ 
δοχών και άλλων αποζημιώσεων του προσωπικού. 

Κράτηση και απόδοση φόρου και εισφορών υπέρ τρίτων. 

Επιμέλεια για την ασφάλιση του προσωπικού στα κατά 
νόμον ασφαλιστικά Ταμεία. 

Παρακολούθηση της κίνησης των κεφαλαίων. 

Διαφύλαξη των περιουσιακών στοιχείων, κινητών και 
ακινήτων και εκμετάλλευση αυτών. 

Χορήγηση προσωπικών τοκοχρεωλυτικών δανείων. 

Παρακολούθηση των στεγαστικών δανείων που λαμβά¬ 
νουν οι υπάλληλοι από άλλους φορείς. 

Έκδοση ενταλμάτων αλληλόχρεων λογαριασμών του 
Ν.Δ. 4202/61. 

Συλλογή στατιστικών στοιχείων. 

6. Τμήμα Μηχανογράφησης 

Επεξεργασία των στοιχείων και μηχανογράφηση όλων 
των εργασιών του Ταμείου. 

Παρακολούθηση της καλής λειτουργίας, εκμετάλλευ¬ 
σης και συντήρησης του εξοπλισμού. 

Προετοιμασία των δεδομένων, έλεγχος εισόδου-εξόδου 
και παρακολούθηση της ασφάλειας του όλου συστήματος. 

7. Γραφείο Νομικών Υποθέσεων 

Παροχή γνωμοδότησης για θέματα που παραπέμπο- 
νται σ’ αυτό. 

Υπεράσπιση συμφερόντωντου Ταμείου ενώπιοντων Δι¬ 
καστηρίων. 

Κατάρτιση συμβάσεων-προκηρύξεωνκαι γενικά χειρισμός 
οποιουδήποτε θέματος που απαιτεί νομική υποστήριξη. 

Άρθρο 4 

Μεταφορά θέσεων - Κατάργηση θέσεων 

1. Μεταφέρονται οκτώ (8) κενές θέσεις από τον κλάδο 
ΔΕ Διοικητικού-Λογιστικού σε κλάδους, ως εξής: 

Τρεις (3) θέσεις στον κλάδο ΠΕ Διοικητικού- Οικονομικού 

Δύο (2) θέσεις στον κλάδο ΠΕ Πληροφορικής 

Δύο (2) θέσεις στον κλάδο ΤΕ Πληροφορικής 

Μία (1) θέση στον κλάδο ΔΕ Προσωπικού Η/Υ 

2. Καταργούνται δύο (2) θέσεις του κλάδου ΥΕ Προσω¬ 
πικού Καθαριότητας. 

Άρθρο 5 

Διάρθρωση θέσεων 

Οι θέσεις του προσωπικού του Ταμείου Επικουρικής 
Ασφάλισης Οργανισμών Κοινωνικής Ασφάλισης διαρ¬ 
θρώνονται κατά κατηγορία και κλάδο ως εξής: 

1. ΜΟΝΙΜΟ ΠΡΟΣΩΠΙΚΟ 

Κατηγορία ΠΕ 

- Κλάδος ΠΕ Διοικητικός-Οικονομικός, θέσεις είκοσι 
(20) στους βαθμούς από Δ έως Α. 

Μία (1) θέση από αυτές είναι προσωρινή του Ν. 1320/83 
και του Ν. 1476/84. 

- Κλάδος ΠΕ Πληροφορικής (Ειδικότητας Επιστήμης 
των Υπολογιστών) θέσεις τέσσερις (4) στους βαθμούς 
από Δ έως Α. 

Κατηγορία ΤΕ 

- Κλάδος ΤΕ Διοικητικός-Λογιστικός, θέσεις δέκα τέσ¬ 
σερις (14) στους βαθμούς από Δ έως Α. 

- Κλάδος ΤΕ Πληροφορικής (Ειδικότητας Ηλεκτρονικών 

Υπολογιστικών Συστημάτων) θέσεις τέσσερις (4) στους 
βαθμούς από Δ έως Α. 

Κατηγορία ΔΕ 

- Κλάδος ΔΕ Διοικητικών-Γραμματέων, θέσεις δέκα 
επτά (17) στους βαθμούς από Δ έως Α. 

- Κλάδος ΔΕ Προσωπικού Η/Υ (ειδικότητας χειριστών 
Ηλεκτρονικών Υπολογιστών) θέσεις επτά (7) στους βαθ¬ 
μούς από Δ έως Α. 

Μία (1) θέση από αυτές, είναι προσωρινή σύμφωνα με 
την αρ. Φ.101/1058/94 (Β' 534) Υπουργική Απόφαση. 

Κατηγορία ΥΕ 

- Κλάδος ΥΕ Επιμελητών, θέσεις δύο (2) στους βαθμούς 
από Ε έως Β. 

Β. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία (1) θέση δικηγόρου παρ’ Αρείω Πάγω. 

Μία (1) θέση δικηγόρου παρ’ Εφέταις. 

Προσόντα διορισμού για την πλήρωση των παραπάνω 
θέσεων, ορίζονται τα προβλεπόμενα στο Π.Δ.50/2001 (Α 
39), όπως τροποποιήθηκε από το Π.Δ. 347/2003 (Α' 315) 
και ισχύει κάθε φορά. 

Άρθρο 6 

Προϊστάμενοι Υπηρεσιών 

1. Στη Διεύθυνση του Ταμείου, προΐσταται υπάλληλος 
του κλάδου ΠΕ Διοικητικού-Οικονομικού ή ΤΕ Διοικητι- 
κού-Λογιστικού, ο οποίος: 

α) Προΐσταται όλων των υπηρεσιών του Ταμείου και 
υπογράφει κάθε έγγραφο αυτού. 

β) Προσυπογράφει με τον Πρόεδρο του Διοικητικού 
Συμβουλίου και τον προϊστάμενο του Τμήματος Οικονο¬ 
μικού τα εντάλματα πληρωμής και οποιοδήποτε άλλο πα¬ 
ραστατικό πληρωμής. 

γ) Εισηγείται στο Δ.Σ. του Ταμείου όλα τα θέματα που 
εξετάζονται από αυτό. 


2. Στα Τμήματα πληντου Τμήματος Μηχανογράφησης, 
προΐστανται υπάλληλοιτων Κλάδων ΠΕ Διοικητικού-Οικο- 
νομικού ή ΤΕ Διοικητικού-Λογιστικού και αν δεν υπάρχουν, 
υπάλληλοι του Κλάδου ΔΕ Διοικητικών Γραμματέων. 

3. Στο Τμήμα Μηχανογράφησης, προΐσταται υπάλληλος 
του κλάδου ΠΕ Πληροφορικής ή ΤΕ Πληροφορικής και αν 
δεν υπάρχει, υπάλληλος του κλάδου ΔΕ Προσωπικού Η/Υ. 

4. Στο Γ ραφείο Νομικών Υποθέσεων προΐσταται δικη¬ 
γόρος παρ’ Αρείω Πάγω. 

Άρθρο 7 

Κατάταξη προσωπικού 

Οι υπάλληλοι του Ταμείου Επικουρικής Ασφάλισης 
Προσωπικού Οργανισμών Κοινωνικής Ασφάλισης (ΤΕΑ- 
ΠΟΚΑ), που υπηρετούν κατά τη δημοσίευση του παρό¬ 
ντος διατάγματος, κατατάσσονται σε αντίστοιχες θέσεις 
κατά κλάδο, ως εξής: 

α) Στον Κλάδο ΠΕ Διοικητικό - Οικονομικό, οι υπάλληλοι 
του Κλάδου ΠΕ Διοικητικού - Οικονομικού. 

β) Στον Κλάδο ΠΕ Πληροφορικής, οι υπάλληλοι του 
Κλάδου ΠΕ Πληροφορικής. 

γ) Στον Κλάδο ΤΕ Διοικητικό - Λογιστικό, οι υπάλληλοι 
του Κλάδου ΤΕ Διοικητικού - Λογιστικού. 

δ) Στον Κλάδο ΤΕ Πληροφορικής, οι υπάλληλοιτου Κλά¬ 
δου ΤΕ Πληροφορικής. 

ε) Στον Κλάδο ΔΕ Διοικητικών - Γ ραμματέων, οι υπάλ¬ 
ληλοι του Κλάδου ΔΕ Διοικητικού - Λογιστικού. 

στ) Στον Κλάδο ΔΕ Προσωπικού Η/Υ, οι υπάλληλοιτου 
Κλάδου ΔΕ Προσωπικού Η/Υ. 

ζ) Στον κλάδο ΥΕ Επιμελητών, οι υπάλληλοι του κλάδου 
ΥΕ Επιμελητών. 

Άρθρο 8 

Παράρτημα Σύνθεσης Υπηρεσιακών Μονάδων (ΠΣΥΜ) 
σε θέσεις προσωπικού. 


ΠΕ ΠΕ ΤΡ ΤΕ ΔΕ ΥΕ ΜΕ 

ΔΙΟΙΚ- ΠΛΗΡΟ ΔΙΟΙΚ- ΠΛΗΡΟ- ΔΙΟΙΚ- ΔΕ ΕΠΙΜΕ- ΕΜΜΙΣΘΗ 

ΟΙΚ ΦΟΡΙ- ΛΟΓ. ΦΟΡΙΚΗΣ ΓΡΑΜ. Η/Υ ΛΗΤΩΝ ΕΝΤΟΛΗ 

ΚΗΣ 


ΣΥΝΟΛΟ 

ΘΕΣΕΩΝ 



Άρθρο 9 

Απάτη δημοσίευση του παρόντος, καταργείταιτο Π.Δ. 310/1990 (Α' 129). 

Στον Υφυπουργό Απασχόλησης και Κοινωνικής Προστασίας, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 15 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΦΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΑΝΔΡΕΟΥΛΑΚΟΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Π. ΔΟΥΚΑΣ 


ΑΠΑΣΧΟΛΗΣΗΣ ΚΑΙ ΚΟΙΝΩΝ. ΠΡΟΣΤΑΣΙΑΣ 

Ν. ΑΓΓΕΛΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 35 της 20.12.2004 

Αύξηση των θέσεων των υπαλλήλων με απόσπαση στο 
Πολιτικό Γραφείο του Υφυπουργού Οικονομίας και Οι¬ 
κονομικών Πέτρου Δούκα. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις της παρ. 5 του άρθρου 30 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
Α' 137). 

β) Την υπ’ αριθμ. 2/64715/0004/22.11.2004 πρόταση 
του Υφυπουργού Οικονομίας και Οικονομικών Πέτρου 
Δούκα και 

γ) το γεγονός ότι η δαπάνη που θα προκληθεί από την 
αύξηση των ανωτέρω θέσεων στο Πολιτικό Γ ραφείο του 
Υφυπουργού Οικονομίας και Οικονομικών Πέτρου Δούκα 
ανέρχεται στο ποσό των δύο χιλιάδων τριακοσίων (2.300) 


ευρώ γιατοτρέχον οικονομικό έτος και θα αντιμετωπισθεί 
από τις εγγεγραμμένες πιστώσεις στην υπό κατηγορία 
0200 του Ειδικού Φορέα 23-110 (Υπουργείο Οικονομίας 
και Οικονομικών - Κεντρική Υπηρεσία) και στο ποσό των 
τριάντα δύο χιλιάδων διακοσίων ((32.200) ευρώ για κάθε 
επόμενο έτος και θα καλύπτεται από τις πιστώσεις που θα 
εγγράφονται στον προϋπολογισμό του Υπουργείου Οικο¬ 
νομίας και Οικονομικών, αποφασίζει: 

Αυξάνει τις θέσεις των υπαλλήλων με απόσπαση στο 
Πολιτικό Γ ραφείο του Υφυπουργού Οικονομίας και Οικο¬ 
νομικών Πέτρου Δούκα, για κάλυψη εξαιρετικών υπηρε¬ 
σιακών αναγκών, κατά μία (1). 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
Τα μέλη του Υπουργικού Συμβουλίου 

Ακριβές Αντίγραφο 
Ο Γεν. Γραμματέας της Κυβερνήσεως 
ΑΡΓΥΡΙΟΣ ΚΑΡΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




